Document ID: 32005D0932

32005D0932
L 340/68
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 декември 2005 година
за изменение на приложение Д към Директива 91/68/ЕИО на Съвета по отношение на актуализиране на образеца на ветеринарните сертификати, отнасящи се за животни от рода на овцете и козите
(нотифицирано под номер C(2005) 5506)
(текст от значение за ЕИП)
(2005/932/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (1), и по-специално член 14, параграф 2 от нея,
като има предвид, че:
(1)
Образците на здравните сертификати за търговията в рамките на Общността с животни от рода на овцете и от рода на козите за клане, угояване и разплод са установени в приложение Д към Директива 91/68/ЕИО, съответно като образец I, II и III.
(2)
Държавите-членки са се сблъскали с проблемите по сертифициране, в случаите когато официалният ветеринарен лекар не е могъл да удостовери изискванията за пребиваване и възбрана, която информация е известна само на фермера.
(3)
Ветеринарномедицинските сертификати следва изрично да подчертават, че сертифицирането относно изискванията за пребиваване и възбрана, се основава на декларация от фермера или на прегледа на регистрите, съхранявани в съответствие с Регламент (ЕО) № 21/2004 на Съвета от 17 декември 2003 г. относно система за идентификация и регистрация на животни от рода на овцете и от козите и за изменение на Регламент (ЕО) № 1782/2003 и на Директиви 92/102/ЕИО и 64/432/ЕИО (2).
(4)
Директива 91/68/ЕИО следва да бъде съответно изменена.
(5)
Мерките, предвидени в настоящото решение, са в съответствие със становището на Постоянният комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение Д към Директива 91/68/ЕИО се изменя в съответствие с приложението към настоящото решение.
Член 2
Настоящото решение се прилага от 15 февруари 2006 г.
Член 3
Адресати на настоящото решение са държавите-членки.
Съставено в Брюксел на 21 декември 2005 година.

Labels: 0
3
6